मनी लॉन्डरिंग।
मनी लॉन्डरिंग
है क्या यह?
फ़र्ज़ कीजिए कि मुझे यह सारा पैसा किसी तरह के आपराधिक उद्योग से मिला है।
हो सकता है मैं नशीली दवाओं का शहंशाह हूँ, या फिर हथियारों का व्यापारी हूँ।
जाँच अनुसार पॉल मैनाफ़ोर्ट 180 लाख डॉलर के हवाला और खर्च में शामिल
या फिर मैं कोई लॉबीस्ट हूँ और संदिग्ध विदेशी राजनेताओं से व्यापार करता हूँ।
मैंने उसे जैसे भी हासिल किया हो, पर मेरे पैसे पर मेरे अपराध के धब्बे लग चुके हैं,
मतलब यह कि अब उसे खर्च करना मुश्किल होगा।
"मनी लॉन्डरिंग" का मतलब है अपने दो नंबर के पैसे का रूप ऐसे बदलना,
कि बैंक वालों और दुकानदारों को वो वैध नज़र आए।
जितना लगता है, यह उससे कहीं ज़्यादा मुश्किल है।
अपने हीरों को छुपाने के लिए, अंडकोष से अच्छी कोई जगह नहीं।
एक खुफ़िया अंतरराष्ट्रीय आर्थिक प्रणाली है
जिसे सिर्फ़ इस मकसद से खड़ा किया है ताकि अपराधी अपना पैसा खर्च कर सकें
किसी को इस बात की खबर हुए बगैर कि उन्होंने क्या-क्या करके उसे हासिल किया है।
और यहाँ हम बेशुमार पैसे की बात कर रहे हैं।
अरबों (संभवतः खरबों)
ज़्यादातर अपराधी इतने बेवकूफ़ नहीं होते कि उसे प्रकट करें,
इसलिए सही रकम का पता चल पाना नामुमकिन है।
पर शायद यह विश्व के इस्पात उद्योग से बड़ी है।
900 अरब डॉलर
और शायद विश्व के खाद्य उद्योग से भी बड़ी।
16 खरब डॉलर
तो, है कहाँ यह छुपी हुई अर्थव्यवस्था?
ठीक आपके पीछे, और आपके सामने।
यह हर जगह है।
और मैं आपको दिखाऊँगा कि इसे पहचानना कैसे है।
आपको अच्छा लगे चाहे न लगे, पर हम सभी पैसे से जुड़े हैं।
मैं हूँ कैल पेन, और मैं इस विशालकाय दैत्य की तलाश में निकला हूँ
जिसका नाम है विश्व अर्थव्यवस्था।
दिस जायंट बीस्ट दैट इज़ द ग्लोबल इकॉनमी
हम सब जानते हैं कि अपराध से पैसा बनता है।
पर बदमाश लोग अपना पैसा छुपाकर रखते कैसे हैं?
क्या अपराधियों का अपना शैतान बैंक होता है?
यह वकीलों के अनौपचारिक संघ जैसा होता है
जो हिसाब-किताब के ऐसे पैंतरे इस्तेमाल करते हैं कि दो नंबर का पैसा पकड़ा न जाए।
कई दशकों तक, बात पर्दे में ही थी।
फिर, 2015 में, उद्योग के सबसे अधिक संदेहपूर्ण तरीकों का पर्दाफ़ाश किया गया।
हैम्बर्ग
जर्मनी
पैनमा पेपर्स में नौपरिवहन जगत की कोई मशहूर हस्ती पकड़ी गई थी?
हाँ, सभी।
नौपरिवहन की सारी मशहूर हस्तियाँ?
सच में, सारे के सारे उसमें शामिल हैं।
हैम्बर्ग में स्थित यान स्ट्राउज़िक, अंतरराष्ट्रीय पत्रकारों के दल का हिस्सा थे
जिसने एक बहुत ही बड़ी आर्थिक जानकारी के खुलासे पर कहानियाँ छापीं
जिसे "पैनमा पेपर्स" के नाम से जाना गया।
उसने कई हज़ारों गुप्त कंपनियों का पर्दाफ़ाश किया
जिनका इस्तेमाल अरबों डॉलर छुपाने के लिए किया जा रहा था।
और यान उन पहले पत्रकारों में से थे जिनकी नज़र इस पर पड़ी।
मैं यह जानने के लिए बहुत उत्सुक हूँ कि आप इस सब में शामिल कैसे हुए।
मैं ऐसा कुछ अनुमान लगा रहा हूँ कि काला लंबा कोट पहने कोई आदमी होगा
जिसके हाथ में एक सूटकेस रहा होगा जो किसी हथकड़ी से बंधा होगा
और उसने आपको कुछ पकड़ाया, और फिर धुंध में गायब हो गया।
यान स्ट्राउज़िक तहकीकात पत्रकार
-अच्छा। -इस सबकी खबर आपको कैसे हुई?
एक खबरी था जो मेरे एक साथी के पास आया
और उससे पूछा कि क्या उसे किसी तरह की जानकारी के खुलासे में कोई दिलचस्पी है।
-अच्छा। -और अंत में,
वह जानकारी का सबसे बड़ा खुलासा निकला
-जो पत्रकारों की पकड़ में आया। -बिलकुल।
हम बात कर रहे हैं 115 लाख फ़ाइलों की।
और यह पहली बार हो रहा था
कि हवाला उद्योग से बाहर के किसी को
वह सब देखने का मौका मिला जो वहाँ चल रहा था।
ये फ़ाइलें कानूनी फ़र्म मॉसैक फ़ॉनसेका के
मुवक्किलों के गुप्त रिकार्ड थे।
अगर आपको लगता है आपकी गुप्त डायरी के अपराध-स्वीकार हानिकारक हैं, तो जो उनके थे
उनसे पता चला, कैसे उन्होंने दो नंबर के पैसे वालों का काला पैसा सफ़ेद बनाया।
मॉसैक फ़ॉनसेका की खासियत थी कंपनियाँ खड़ी करना,
ताकि किसी को पीछे की खबर न हो।
उन्हें "शेल कंपनियाँ" कहते हैं।
तो, अगर आपके पास पैसा है जो किसी संदेहपूर्ण स्रोत से है,
तो आप आराम से कारोबार कर सकते हैं, और किसी को पता नहीं चलेगा कि वह आया कहाँ से।
तो, आपको बस वहाँ जाना होता है और दोनों तरफ़ के लोगों को पता होगा
कि अगर सभी को यह पता चल जाए कि इसके पीछे किसका हाथ है,
तो यह कारोबार के लिए अच्छा नहीं है।
-बिलकुल। -इसलिए, वे पूछेंगे ही नहीं
कि अंतिम ग्राहक कौन है। वे बस कंपनी खड़ी कर देंगे।
एक बार ऐसा हुआ कि एक ग्राहक था और उन्होंने हैरी पॉटर से नाम इस्तेमाल किए
और उन्होंने "अज़काबान" जैसी कंपनियाँ खड़ी कीं। पता नहीं।
-ऐसी बेवकूफ़ी वाली बात आज तक नहीं सुनी। -हाँ!
तो क्या ये नशीली दवाओं के गुट हैं जो काले धन को सफ़ेद बनाते हैं?
कौन कर रहा है यह सब?
वे नशीली दवाओं के गुटों के साथ, माफ़िया के साथ,
हथियारों की तस्करी करने वालों के साथ कारोबार कर रहे थे,
और अगर कुल मिलाकर पैनमा पेपर्स को देखें,
तो 200 अलग-अलग देश हैं।
-देखा जाए तो दुनिया का हर एक देश... -हर देश, हाँ।
...जो किसी न किसी तरह से जुड़ा हुआ है।
-यह तो पागलपन है। -हाँ, है तो सही।
मतलब, पहली छपाई के बाद, कई लोगों को गिरफ़्तार किया गया,
और आने वाले कुछ सालों में भी
-कई और गिरफ़्तार होंगे। -अच्छा।
सैंकड़ों ऐसे लोग हैं
जो घर बैठे घबरा रहे हैं, शायद।
पैनमा पेपर्स ने खुलासा किया कि दुनिया में भारी तादाद में मनी लॉन्डरिंग हो रही है।
अभी तक, अभियोक्ताओं और पत्रकारों ने बस ऊपर की धूल हटाई है।
और मैं इस मामले की गहराई तक जाना चाहता हूँ।
पर मैं महज़ एक अभिनेता/टीवी मेज़बान हूँ।
नशीली दवाओं या फिर आर्थिक अपराधों की
अंधेरी दुनिया से मेरा कोई वास्ता नहीं रहा है।
इसलिए...
यह जानने के लिए कि हवाला होता कैसे है,
मुझे दस लाख डॉलर की ज़रूरत होगी।
शुक्रिया, कोडी।
शायद आप यह सोच रहे हैं कि मेरे जैसे इंसान के लिए, जो काले धन को सफ़ेद करना चाहता है,
इसे पैसे को सीधे बैंक में जमा करना कितनी मुश्किल बात है।
पहली बात तो, ऐसा करने से, कड़ी बिलकुल ही छोटी सी बनकर निकलेगी,
पर, साथ ही, यह होगा।
अगला नंबर, आइए।
मैं इसे जमा करना चाहूँगा।
अच्छा, आपको एक जमा पर्ची भरनी होगी।
दस लाख डॉलर?
अच्छा, क्योंकि आप 10,000 डॉलर से ज़्यादा जमा कर रहे हैं,
तो मुझे एक मुद्रा लेन-देन रिपोर्ट भरनी होगी।
-दिलचस्प बात है। अच्छा। -हाँ।
यह पैसा कहाँ से आया है?
आसमान से टपका।
पता है यह सुनने में थोड़ा अजीब सा लग रहा है, पर यह...
हाँ।
ठीक है। रिपोर्ट में मुझे यही लिखना होगा।
और इसकी रिपोर्ट संघ सरकार को जाएगी।
अच्छा।
मैं ज़रा सोचकर वापस आता हूँ।
अगर आपने पैसा जमा नहीं भी किया, तब भी मुझे एक एसएआर भरनी होगी,
मतलब सस्पिशस एक्टिविटी यानी संदिग्ध गतिविधि रिपोर्ट।
जो भी हो, किसी न किसी तरह की रिपोर्ट जाएगी
क्योंकि आपके पास इतना सारा पैसा है।
अगर मैं आपको किसी चीज़ की बिक्री की रसीद लाकर दूँ, तो ठीक रहेगा?
ठीक है।
शुक्रिया। मैं इस बारे में सोचता हूँ।
अमरीकी बैंकों को हर संदेहजनक नकद लेन-देन की रपट करनी पड़ती है।
यही कानून है।
देखा जाए तो, वैध व्यापारिक सौदों में
नोटों के बैग देखने को नहीं मिलते।
अमैंडा, मुझे तुमसे एक एसएआर तैयार करने के बारे में बात करनी है।
सब ठीक है, अमैंडा।
शुक्रिया!
तो, कानून से कैसे बचना है, यह कहाँ से पता किया जाए?
आसान है। जहाँ पर उस कानून को बनाया गया है।
हमारे देश की राजधानी।
वॉशिंग्टन डी.सी.।
जहाँ कम से कम कुछ अच्छे लोग हैं जो दो नंबर का पैसा अंदर आने से रोक रहे हैं।
केरी मायर्स एक अनुभवी, निष्ठावान एफ़बीआई अफ़सर हैं।
उन्होंने बम दल छोड़, मनी लॉन्डरिंग विरोधी इलाके में कदम रखा।
तो शायद वह मेरे पैसे को हानि रहित बनाकर दिखाने में मेरी मदद कर सकते हैं।
आप पहली बार सेगवे पर नहीं चढ़े हैं, है ना?
नहीं, मैं एफ़बीआई में बम तकनीशियन था, और हम सेगवे का इस्तेमाल किया करते थे
जब हमें बम सूट पहनकर किसी इलाके में जाना होता,
ताकि वहाँ पहुँचते-पहुँचते, हम थक न जाएँ।
एफ़बीआई में, वित्तीय तहकीकात उस हर अपराध का हिस्सा होती है जिसकी जांच होती है।
आर्थिक पहलू हमेशा होता है।
केरी मायर्स - पूर्व एफ़बीआई बम तकनीशियन फ़ोरेंसिक लेखाकार
वकील और काम में गंभीर
तो, काले धन को सफ़ेद कैसे बनाऊँ?
आसान जवाब यह है कि ऐसा मत करो, यदि तुम जेल न जाना चाहो तो।
बिलकुल।
पर मनी लॉन्डरिंग के तीन कदम होते हैं।
नियोजन, तहों में छुपाना, और एकीकरण।
"नियोजन" का मतलब है जब अपराधी गैरकानूनी गतिविधि के मुनाफ़े को लेकर
उसे वित्तीय संस्थान में जमा कराता है।
"तहों में छुपाने" का मतलब है एक बार पैसा प्रणाली में प्रवेश कर जाए,
तो वह उसे अलग-अलग खातों में बाँटना चाहता है,
शायद अलग-अलग बैंकों के खातों में,
ताकि उसका पता लगाना मुश्किल हो, उसे आगे छुपाने की कोशिश में।
"एकीकरण" तब होता है,
जब पैसे को अलग-अलग खातों में छुपाने के बाद,
अपराधी पैसे को बैंक में से निकालकर
उसे वैध लेन-देन के लिए इस्तेमाल करता है।
पर सबसे बड़ी मुश्किल नियोजन में होती है,
क्योंकि हमारे कानून इस तरह से बने हैं कि
वित्तीय संस्थानों में नियोजित किए गए पैसे को पकड़ सकें।
मुझे पता है।
फ़ाइनैंशियल क्रिमिनल एन्फ़ोर्समेंट नेटवर्क, फ़िनसेन में
रपट दर्ज होने से बचाकर,
वित्तीय संस्थान में पैसे को जमा कराना ही असली काम होता है।
इसे एक पुस्तकालय की तरह समझो। वह रपट फ़िनसेन में रहती है
और कानून प्रवर्तन को हर वह रपट मिल सकती है
जो कभी किसी भी वित्तीय संस्थान ने
तुम्हारे नकद के लेन-देन को लेकर,
या फिर किसी वित्तीय संस्थान में कोई संदेहजनक लेन-देन को लेकर दर्ज की हो।
अगर इतने नियम-कानून हैं, सूचना प्रणाली है,
फिर कोई पैसे की लॉन्डरिंग कर कैसे सकता है?
अगर मुझे पैसे की लॉन्डरिंग करनी हो, तो मैं ऐसा धंधा करूँगा जिसमें नकद की ज़रूरत हो।
मिसाल के तौर पर, कोई टैक्सी वाली कंपनी।
सरकार के लिए यह अनुमान लगाना बहुत मुश्किल है
कि आज तुम्हें 10 सवारियाँ मिलीं, या फिर 20।
और आप अवैध गतिविधि के पैसे को लेकर,
उसे नकद कारोबार की वैध आमदनी के साथ मिलाना शुरू करते हैं,
और उसे धीरे-धीरे आर्थिक प्रणाली में घुसाते जाते हैं।
अगर मैं कोई बैंक हूँ, और तुम कोई टैक्सी कंपनी हो,
और तुम मेरे पास हर रोज़ 6,000 डॉलर जमा कराते हो,
तो यह कोई खतरे वाली बात नहीं होगी।
अगर किसी दिन 9,000 डॉलर हों, या फिर किसी दिन 12,000 डॉलर भी हों,
भले ही मैंने रपट दर्ज की हो, मुझे यह खतरे वाली बात नहीं लगेगी
क्योंकि हम जानते हैं कि यह टैक्सी कंपनी
अपनी आमदनी के तौर पर, हर रोज़ नकद जमा करती आई है।
मैं हमेशा से कुत्तों की देखभाल करने वाला क्रॉसफ़िट केन्द्र खोलना चाहता था।
काश कोई मार्गदर्शन पुस्तक होती
जिससे यह पता चल पाता कि मनी लॉन्डरिंग का नकदी कारोबार कैसे करते हैं।
बेन्स कैश-ओन्ली बिज़नसेज़ बेंजामिन कॉट-स्टीलिंग : "मालिक"
हेलो, मैं हूँ बेंजामिन, बेन्स कैश-ओन्ली बिज़नसेज़ का मालिक हूँ और चलाता भी हूँ।
मैं पेशेवर सलाहकार हूँ, और आपको सिखा सकता हूँ कि कैसे एक नकद कारोबार शुरू करना है
और उसे आगे बढ़ाना है। गारंटी!
धोकर तह लगाओ - बलून मरम्मत लिमो सेवा - बाज को तैयार करना
मुझे कैसे पता आप उसे चला पाएँगे? क्योंकि मैं कई सारे चलाता हूँ।
कुल्फ़ी चखना - पालतू जानवर यूथनेशिया टीकों के बदले में
आपके पास पैसा है और थोड़ा वक्त भी?
कोई शेल कंपनी शुरू कीजिए और उसका इस्तेमाल...
भूमि-भवन में निवेश करने के लिए कीजिए।
एक फूलवाला बन जाइए।
-मैं यहाँ ऑर्किड लेने आया हूँ। -अच्छी बात है।
या फिर उससे भी अच्छा, आपकी कंपनी कला में निवेश कर सकती है।
कला "में" नहीं, बेवकूफ़।
उसकी बोली लगाने में!
नीलामियाँ गुमनाम होती हैं,
इसलिए उन्हें इस बात से फ़र्क नहीं पड़ता कि पैसा आया कहाँ से।
मैंने यह तस्वीर अपने बिलकुल नए, वैध कला कारोबार से खरीदी है
जो किसी भी तरह से अवैध नहीं है।
कुछ सालों बाद, आप इसे फिर से, उसी नीलाम घर के ज़रिए बेच सकते हैं
और उस सफ़ेद पैसे को आप बैंक में जमा करा सकते हैं।
अपने कारोबार को जानिए, और सरकार को उससे दूर रखिए।
ए!
यह इतना नकद यहाँ कैसे आया?
ज़ाहिर है, फूल बेचकर।
यहाँ पर अपराध वाली बात सिर्फ़ यहाँ के सस्ते सिर्फ़-नकद दाम हैं।
तो आइए बेन्स कैश-ओन्ली बिज़नसेज़ में।
हम बस एक ही सवाल पूछते हैं, "आप इतने सवाल क्यों पूछ रहे हैं?"
मियामी
फ़्लोरिडा
कुछेक कारोबारों में,
काफ़ी सारे पैसे को सफ़ेद करने में कई साल लग सकते हैं।
शो खत्म होने से पहले, मुझे इसको ठिकाने लगाना होगा।
किसी से मिलने मियामी आया हूँ जो जल्दी से ढेर सारे पैसे को सफ़ेद करना जानता है।
मुझे जज का पद दिया जा रहा था।
हम इतने गुप्त तरीके से काम करते थे।
किसी को यह नहीं पता था कि मैं दिन में वकील का काम करता था,
और नकाब पहनकर, रात में, पैसे की लॉन्डरिंग करता था।
'80 के दशक में, उमबेर्टो एग्वीलार एक दोहरी ज़िंदगी जिया करते थे।
दिन के वक्त वकील के नाते अपराधियों को बचाते,
और उनके पैसे की लॉन्डरिंग में शामिल होकर,
खुद अपराधी बन रहे थे, दिन में भी।
फिर जाकर वह पकड़े गए और उन्होंने छह साल जेल में काटे।
तो, अब मैं आपसे पूछना चाहूँगा...
एक सवाल मनी लॉन्डरिंग के संबंध में।
आपने यह किया कैसे?
उस वक्त जब मैं यह कर रहा था,
ज़्यादातर लोग, जिनके लिए मैं काम करता था, कोकेन लाने-ले जाने का काम करते थे।
एक मुवक्किल ने मेरे पास आकर कहा, "देखो, मुझे एक दिक्कत है।"
उमबेर्टो एग्वीलार - पूर्व आपराधिक वकील एवं सज़ायाफ़्ता मनी लॉन्डरर
-हाँ। -"तुम्हारी कई दिक्कतें हैं।"
जैसे ही आपने कहा, मुझे लगा,
"अच्छा, यह तो आम बात लगती है।"
फिर मैंने कहा, "अच्छा, क्या दिक्कत है?"
"मुझे आपको लेकर जाना है।" "ठीक है, चलिए।"
तो, हम एक मालगोदाम में गए।
बहुत बड़ी जगह थी, इससे भी बड़ी, बक्सों से भरी पड़ी थी।
"अच्छा, क्या दिक्कत है?" उन्होंने कहा, "बक्सा खोलो।"
"क्या? क्या?" "बक्सा खोलो!"
तो मैंने बक्सा खोला और वह पैसों से भरा पड़ा था। "अच्छा।"
"और वह वाला?" "वह भी।" "और वह?" "हाँ।"
-"अच्छा, यह तो सच में बड़ी दिक्कत है।" -हाँ।
ऐसा लग रहा है जैसे पूरे के पूरे मालगोदाम में...
एक मालगोदाम? मैं कई सारे लोगों के लिए काम करता था।
तो, यह सिर्फ़...
-तो एक बार में एक मुवक्किल नहीं था। -क्योंकि देखो...
नहीं।
1980 के दशक में, अमरीकी लोगों को कोकेन की काफ़ी लत थी।
और ज़्यादातर माल पहले मियामी में ही आता था।
शहर का कारोबार फल-फूल रहा था
और व्यापारी लोग अरबों काले डॉलरों में तैरते फिर रहे थे।
मेरे मुवक्किल कहते, "देखो, मुझे इस पैसे को काम में लगाना है।
"मैं कितनी गाड़ियाँ खरीद सकता हूँ? कितने मकान नकद खरीद सकता हूँ?"
-हाँ। -और मैंने कहा, "यह तो बड़ी चुनौती है।"
-हाँ। -मैंने एक प्लान तैयार किया।
और प्लान खास कुछ नहीं, बस पैसे को बाहर निकालना था।
उसे विदेश भेजना और वैध बनाकर वापस लाना।
आपने पैसा देश के बाहर कैसे निकाला?
मैं उन कश्तियों से जाता जो कोकेन लेने जाया करती थीं
वे दक्षिण अमरीका खाली जातीं।
और मैंने कहा, "रुको, मैं इन्हीं का इस्तेमाल करूँगा।"
तो मैं पैसा इन कश्तियों में डाल देता, दक्षिण अमरीका जाने के लिए
और फिर पैनमा जा पहुँचता।
और बंदरगाह पर लोग बंदूकें लेकर खड़े होते
आपके पैसे को बचाने के लिए।
तो, आपको पैनमा में पैसा मिलता है,
और आपको बैंक जाकर कोई बैंकर ढूँढ़ना है।
और धीरे से शुरुआत करनी है, एक रिश्ता कायम करना है।
आप कहते हैं, "किस तरह की घड़ी पहनी है आपने?
"सीको है?
"नहीं, यार, नहीं। मेरा बैंकर यह नहीं पहन सकता।"
और फिर आप उसे अपनी रोलेक्स दे देते हैं।
"यह रही मेरी रोलेक्स। अब यह आपकी है।"
और वह उसे देखता है, बाप रे! 30,000 डॉलर की है, है ना?
अब, यह बंदा आपका हो चुका है।
आप उसके मालिक हैं।
आप कहते हैं, "अच्छा, यह रहा मेरा पैसा। मुझे इसे जमा करना है।"
1. नियोजन
"मुझे एक कंपनी के लिए खाता खोलना है।"
हमेशा कंपनी। शेल कंपनियों से आप शुरुआत करेंगे।
शेल कंपनियाँ।
बड़ी रकम की लॉन्डरिंग के लिए वे ज़रूरी हैं।
ये निगम दिखावे सिर्फ़ कागज़ात पर होते हैं,
जिनका असल में कोई कारोबार नहीं होता,
सिवाय पैसा संभालने के,
और बिना किसी को पता चले, सम्पत्ति को इधर-उधर करने के।
मनी लॉन्डरिंग को सिगार समझिए।
अंदर आपका पैसा होता है, तंबाकू।
बाहर,आपकी शेल कंपनी होती है, लपेटन, जिसमें आपका तंबाकू छुपा होता है।
उस सब को पकड़कर रखने वाली जो गोंद होती है, वह है आपकी कंपनी के बोर्ड ऑफ़ डायरेक्टर।
ये वे लोग हैं जो लगेगा कि आपकी कंपनी को चलाते हैं,
जो आपको पूरी तरह से गुमनाम बनाकर रखते हैं।
एक बार लपेटन को अच्छे से बक्से में डाल दिया जाए,
तो यह जानना मुश्किल होता है कि अंदर क्या है।
और जब मैं पैनमा जाता, तो एक काम जो मैं करता,
वहाँ कई सारे रंडीखाने हैं।
मैंने कोई अलग तरीका ढूँढ़ने की कोशिश की, पर फिर सोचा, हाँ, रंडीखाना ही ठीक है।
रंडीखाने अच्छे हैं क्योंकि उनके पास पहचान पत्र होते हैं।
-किनके पास पहचान पत्र होते हैं? -लड़कियों के।
-अच्छा, ज़रा पीछे जाकर फिर से समझाइए। -अच्छा, थोड़ा पीछे जाते हैं।
-हाँ। -तो, पहले एक कंपनी तैयार करते हैं।
कंपनी का मालिक कौन है? "हे भगवान।
"ये दो औरतें कंपनी की मालकिन हैं। मेरे पास इनकी पहचान है। यह देखिए।"
आप इन तवायफ़ों को 200 डॉलर देते हैं, इनकी पहचान का इस्तेमाल करने के लिए।
उन्हें नहीं पता आप उसका क्या कर रहे हैं। उन्हें फ़र्क नहीं पड़ता।
उन्हें 200 डॉलर मिल गए।
"अरे, 200 डॉलर के लिए, मुझे किसी के साथ सोने की ज़रूरत नहीं है। बढ़िया।"
तो, इस बात का कोई डर नहीं था कि वे बैंक जाकर यह कह सकती हैं,
"यह 100 लाख डॉलर मेरे हैं"?
खतरा तो हमेशा से था।
-अच्छा। -पर पैसा जल्दी वहाँ से निकल जाता।
मतलब, मैं दो-तीन हफ़्तों में पैसा वहाँ से हटा देता।
2. तहों में छुपाना
कहाँ गया? स्विट्ज़रलैंड।
-अच्छा। -मतलब, कमाल की जगह है!
हाँ।
वे गाड़ी भेजते हैं आपको ले जाने के लिए।
और आपका पैसा वहाँ पहुँचा होता है और आपके लिए सब ठीक है।
तो, वे बस मनी लॉन्डरिंग में आपकी मदद कर रहे हैं?
नहीं, नहीं। उनका निवेश, मतलब...
हाँ, ठीक है। वे अपने निवेश को आगे बढ़ा रहे हैं।
और अपने नए मुवक्किलों को।
-अपने नए रिश्तों को। -हाँ।
मैं सरकारी नौकर था, जानता हूँ ये भाषाएँ कैसे काम करती हैं।
और यह अद्भुत है। अद्भुत है।
और फिर, उसके बाद उसे कहाँ ले जाएँगे?
वापस यहाँ, मियामी में निवेश के लिए।
उन सब को अपना पैसा वापस चाहिए था, ताकि उसका इस्तेमाल कर सकें।
और वही मेरा काम था।
वैध रूप से किसी वैध बैंक से आता है, कारपोरेशन के नाम पर?
हाँ।
और उस वक्त, मुझे सच में ऐसा नहीं लगा कि वह अवैध है।
-मेरे अंदर, मुझे पता था। -बिलकुल।
-हाँ। -पर, छोड़ो भी।
आपको ऐसा लगता है जैसे किसी का कोई नुकसान नहीं हो रहा।
नहीं हो रहा!
आज मियामी को देखो।
नहीं, सच में। उन फलते-फूलते कारोबारों को देखो ज़रा।
उन्हीं के चलते आज मियामी इतना बड़ा शहर है।
और लोग मुझसे पूछते हैं,
"मियामी में जिस पैसे की लॉन्डरिंग हुई थी, उसका क्या हुआ?"
उठो, आई-95 पर जाओ,
उस पुल पर चढ़ो, जहाँ से नीचे शहर दिखाई देता है,
और सारी खूबसूरत इमारतें दिखाई देंगी।
पता है क्या? वही सारा पैसा है।
3. एकीकरण
तो, मेरे पास पैसों से भरा एक बैग है।
मैं उसका क्या करूँ?
सबसे पहले उसे देश से बाहर निकालो। उसे लिकटेनस्टाइन भेजो।
गर्न्सी।
साइप्रस।
शायद दुनिया की सबसे घटिया जगह है।
साइप्रस द्वीप जो है, वह इस तरह से स्थित है
कि ज़्यादातर यूरोप और एशिया की
मनी-लॉन्डरिंग खासकर वहीं पर होती है।
लिमासोल साइप्रस
उमबेर्टो की तरह, मेरे पास नशीली दवाओं वाली कोई कश्ती नहीं है,
और Amazon के वकीलों ने कहा था
मैं पैसे को उस तरह नहीं भेज सकता जैसे कि ज़्यादातर लॉन्डरर भेजते हैं,
क्योंकि उसे देखना बहुत ही ऊबने वाली बात होगी।
इसलिए, मैं अपने खुद के प्लेन से जा रहा हूँ।
देवियो और सज्जनो, हम जल्द ही साइप्रस पर उतरेंगे।
देवियो और सज्जनो, हम साइप्रस पहुँच चुके हैं।
साइप्रस में वह सब है जो एक पैसे वाला
अंतरराष्ट्रीय पर्यटक माँग सकता है।
-हेलो। -हेलो, मिस्टर कैल।
-स्वागत है, सर। आपका बैग ले सकता हूँ? -नहीं, शुक्रिया।
-पक्का? -नहीं, मैं ठीक हूँ, शुक्रिया।
कमाल का मौसम, व्यापक समुद्र तट,
रूसी कैरिओकी,
और किसी तरह से कम संदेहजनक, एक बहुत बड़ा आर्थिक सेवा उद्योग।
हमारा शहर हमारे नियम...
-कैसे हैं आप? -मैं ठीक हूँ।
-साइप्रस में आपका स्वागत है, सर। -शुक्रिया।
-मैं यहाँ आकर खुश हूँ। -शुक्रिया।
-साइप्रस में पहली बार आया हूँ। -अच्छा? कमाल की जगह है।
लगती है। काफ़ी गर्मजोशी है।
इसके बारे कई दिलचस्प बातें सुनी हैं।
आप यहाँ किस इरादे से आए हैं?
ऐसा है, मैं...
पर्यटक हैं? घूम-फिर रहे हैं?
सावस तीस्तो असली टैक्सी ड्राइवर
हाँ, पर्यटक हूँ। मेरे पास कुछ नकद पैसे भी हैं।
नकद?
और मैं...
सफ़ाई या उसे वैध बनाना चाहते हैं?
इस बारे में खुलकर ऐसे बात कर सकते हैं?
-इसे यह कह सकते हैं? हमें... -बिलकुल।
अच्छा, हाँ।
मैं यहाँ पैसा लॉन्डर करके, एक शेल कंपनी खड़ी करने आया हूँ।
बिलकुल। यह पैसों की जन्नत है।
पैसों की जन्नत क्यों है?
पहली बात, यहाँ के कर के चलते।
-साइप्रस में कर काफ़ी कम है। -अच्छा।
इसके अलावा, यहाँ लेखा कंपनियाँ हैं।
और पैसे की लॉन्डरिंग करने के लिए, दरअसल, काफ़ी सारे रूसी लोग हैं।
अच्छा, तो तुम्हारा मतलब, यहाँ कई रूसी लोग पैसे की लॉन्डरिंग करने आते हैं।
हाँ।
आप चाहें तो मैं आपकी कंपनी का निदेशक बन सकता हूँ।
तुम मेरी शेल कंपनी के निदेशक बन सकते हो?
बिलकुल।
-अगर आप मुझे अच्छी-खासी रकम दें तो। -अच्छा।
-टैक्सी से ज़्यादा। -अच्छा।
तो, आपने कहा, आपके पास काफ़ी सारा नकद पैसा है।
हाँ। तो, मेरे पास काफ़ी सारा नकद पैसा है, और...
आपके पास? मतलब यहाँ?
हाँ, यहीं। इसी वक्त।
कितना है?
इतना है कि अपने साथ टैक्सी में कैमरों के साथ औरों को भी लाया हूँ।
अच्छा।
एक बात ईमानदारी से कहूँगा, मुझे थोड़ी हैरानी सी हो रही है
कि हम लॉन्डरिंग और शेल कंपनियों के बारे में
इतना खुलकर बात कर पा रहे हैं।
क्या यह आम बात है, या फिर तुम आदमी कुछ मज़ेदार हो?
यह आम बात है, पर यह बात हमारे बीच की है।
अच्छा।
अब, पैसों की बात करते हैं।
-बिलकुल। -आपने बताया नहीं कितना पैसा लाए हैं।
और, तुम्हारा रेट क्या होगा?
सात से कम कुछ भी नहीं।
-सात सौ से कम नहीं... -हज़ार।
-7,000 यूरो? अच्छा। -हज़ार!
मैं समझौता करने की कोशिश कर रहा हूँ, यार।
साइप्रस कंपनियों के रजिस्ट्रार का दफ़्तर एक बड़ा सा मालगोदाम है
जहाँ पूरे द्वीप की जितनी भी कंपनियाँ हैं, उनके बही-खाते रखे जाते हैं।
यहाँ कई सौ, हज़ार शेल कंपनियों के
कागज़ी रिकार्ड रखे गए हैं।
इतनी भारी तादाद, और डिजिटाइज़ेशन की कमी के चलते,
इनमें से किसी भी कंपनी के रिकार्ड निकालने के लिए
चिराग लेकर ढूँढ़ना होगा।
दरअसल, कारोबार के लिए काफ़ी अच्छी जगह है।
और अगर आप खुले दिमाग से काम लें,
तो लिमासोल में काफ़ी कुछ करने की संभावना है
यहाँ इतनी सारी विदेशी कंपनियाँ जो हैं,
रूसी, जर्मन।
-दरअसल, सबसे बड़ा... -हाल ही में कई सारे इज़राइली।
हाँ।
अगर मेरी शेल कंपनी कोई कारोबार न भी करे,
तो भी अपनी कंपनी के खातों के लिए, मुझे एक पता देना होगा।
आंड्रेयस सोलेया निदेशक, इकास्टिका सेवा दफ़्तर
मियामी से निकलने के बाद, मैंने आंड्रेयस सोलेया के जैसी मूँछ नहीं देखी,
इसलिए मैं इनकी सलाह मानकर चलूँगा।
वह और उनकी बेटी एलीसा दफ़्तरों के लिए भाड़े पर जगह देने वाली कंपनी चलाते हैं,
और कारोबार काफ़ी फल-फूल रहा है।
ऐसे कुछ दफ़्तर हैं जहाँ आपको सिर्फ़ एक मेज़ मिलेगी।
एलीसा सोलेया सीईओ, इकास्टिका सर्विस्ड दफ़्तर
-कई सारे "खाली दफ़्तर"। -अच्छा, अच्छा।
-खाली दफ़्तर किराए पर। -हाँ, बिलकुल, किराए पर।
क्योंकि फिर आपके लिए अच्छा नहीं होगा।
एक कंपनी के नाते,
हमें इस बात से कोई फ़र्क नहीं पड़ता कि आप किस तरह का काम करते हैं।
-अच्छा। -या फिर आपको दफ़्तर क्यों चाहिए।
-हमें उससे कोई मतलब नहीं। -पूछते ही नहीं।
हम यह कभी नहीं पूछते कि आपका कारोबार क्या है।
-नहीं। -वह आपका दफ़्तर है।
वह आपकी निजी जगह है।
आप वहाँ जो चाहें कर सकते हैं।
जो चाहें कर सकते हैं।
हाँ, इकरारनामे में लिखा होता है, "किसी गैरकानूनी काम के लिए नहीं।"
-हाँ। -पर किसे पता है?
क्या आपको शक है कि आपके कुछ किराएदार मनी लॉन्डरिंग का काम करते होंगे?
मनी लॉन्डरिंग?
कोई जो चाहे कर सकता है।
-हमें उससे कोई सरोकार नहीं। -यह बात साफ़ है।
हर जगह एक ही बात है।
-साइप्रस से संयुक्त राज्य... -हाँ।
-से जर्मनी, से... -से रूसियों तक, से जर्मनों तक, से हर जगह।
जो लोग ऐसा कहते हैं, "जर्मनी में यह सब नहीं होता,"
या तो वे झूठ बोल रहे हैं,
या फिर वे अपने देश का नाम बदनाम होने से बचाना चाहते हैं।
-दिलचस्प बात है। अच्छा। -मनी लॉन्डरिंग हर जगह होती है।
सही वकील और लेखाकार हों तो, काफ़ी कुछ किया जा सकता है।
-हाँ। -तो, समस्या क्या है?
हर कोई उससे कमाई करता है।
तो, आप कह रहे हैं कि यह अर्थव्यवस्था के लिए अच्छा है,
पर क्या कभी इस बात को लेकर फ़िक्र होती है
कि पैसा आतंकवाद या फिर हिंसक घटनाओं से आ रहा है,
और वही अर्थव्यवस्था को ऊपर उठा रहा है?
-अब होती है। -बिलकुल।
देखो, मैं यह बात... मैंने यह बात आपके दिमाग में नहीं डाली।
-डाली है। -अच्छा?
-हाँ। -अच्छा।
मेरे दिमाग में पहले आई ही नहीं।
हम जिस स्तर पर काम करते हैं, और हमारे संपर्क जो हैं...
कैसे कहते हैं आप? अगर आप मुर्गियों के साथ घुलें-मिलें नहीं,
तो फिर आप मुर्गी नहीं बन सकते। आप समझ रहे हैं मेरी बात को?
अच्छा।
ऐसा जान पड़ता है कि साइप्रस में मनी लॉन्डरिंग को अनदेखा करना
इतनी आम बात है कि इन्होंने अपनी मुर्गी वाली उपमा भी बना डाली।
क्या यह सिर्फ़ मुझी को लग रहा है
कि यहाँ जानबूझकर लोग बातों को अनदेखा करते हैं?
मुझे ऐसे किसी को ढूँढ़ना होगा जो असल में देखे कि क्या चल रहा है।
साइप्रस में हर कोई मनी लॉन्डरिंग को अनदेखा नहीं कर रहा।
हेलो, दोस्तो।
हेलो।
जेम्स हेनरी मेकिन्ज़ी एन्ड कंपनी में
प्रमुख अर्थशास्त्री के तौर पर निगम उद्योग की सेवा करते थे।
पर अब विश्व के आर्थिक अपराधों की तहकीकात करके, उसकी समस्याएँ हल करते हैं।
वह पत्रकारों के एक ऐसे समूह का हिस्सा हैं जो अंतरराष्ट्रीय सीमाएँ पार करने वाले
दो नंबर के पैसे का पीछा करके, उसे सामने लाते हैं।
वह तलाश अकसर आपको साइप्रस तक लाकर छोड़ती है।
मैं नेदरलैंड्स, यूके और साइप्रस में पत्रकारों के साथ काम कर रहा हूँ।
और यह नए किस्म का सहयोग देखकर,
बड़ा अच्छा लगता है।
ठीक है... कमीने कहीं के!
साइप्रस जैसे देश एक तरह की आर्थिक गोपनीयता का सौदा करते हैं।
जेम्स हेनरी तहकीकात अर्थशास्त्री
कारोबार खड़ा करना आसान होता है। आपके पास खुफ़िया कंपनियाँ और ट्रस्ट होते हैं।
ऐसे वकील होते हैं जो किसी के लिए भी काम करने को तैयार होते हैं,
बैंकों में, जो उनका पैसा लेने के लिए तैयार होते हैं।
और यह बहुत बड़ा कारोबार है, इसलिए सुनने में बड़ा अच्छा लगता है।
पर हम सर्वांगी खतरे से भरपूर कार्यक्षेत्र को लेकर
साइप्रस जैसे देश के भविष्य को दाँव पर लगाने की बात कर रहे हैं।
और आपको ऐसे भी कुछ ग्राहक मिलते हैं जिनको लेकर आप ज़्यादा खुश नहीं होते।
क्या इस चीज़ का कोई नकारात्मक नतीजा दिखाई दिया है?
हाँ।
तो, 2004 से लेकर 2011 तक, यहाँ आर्थिक प्रणाली ने काफ़ी तरक्की की थी।
बैंकों में राष्ट्रीय आमदनी की 900 प्रतिशत पूँजी दिखाई दी।
और 2013 तक, पूरी की पूरी अर्थव्यवस्था ठप्प होकर रह गई।
-अच्छा। -और 2013 के संकटकाल के बाद से,
कानूनों में काफ़ी बदलाव आया है
जिनके चलते मनी लॉन्डरिंग और सम्पत्ति छुपाना काफ़ी मुश्किल हो गया है।
पर अभी भी एक बहुत बड़ा अंतराल है।
आदेश लागू करने के मामले में काफ़ी लचीलापन है।
अभी भी आर्थिक गोपनीयता उद्योग मनी लॉन्डरिंग, कर से बचने वालों को
बचाने का काम कर रहा है,
भष्ट सरकारी अफ़सरों को बचा रहा है जो रूसी कुलीन वर्ग का हिस्सा हैं,
जिन्होंने रूस के साथ चालाकी करके, भारी मात्रा में पूँजी इकट्ठा की है।
यह सब अभी भी इसलिए जीवित है
क्योंकि ऐसे लोग हैं जो इन चीज़ों को प्रोत्साहित करते हैं?
तो आप स्टार वॉर्स के उस बार सीन का अनुमान लगा सकते हैं,
जहाँ सारे खिलाड़ी एक ही बार के आसपास इकट्ठा होकर खड़े हैं,
जो कि उद्योग द्वारा दी जाने वाली आर्थिक गोपनीयता है।
ऐसा लगता है जैसे इस बार में प्रवेश करने के लिए काफ़ी बड़ी कीमत देनी पड़ती है।
उम्मीद करता हूँ पैसों से भरा यह बैग, मुझे बार में जगह दिला सके।
अच्छा, तो आप माहिर हैं।
तो, मेरे पास जो पैसों से भरा बैग है, उसकी लॉन्डरिंग कैसे करूँ?
तो, मनी लॉन्डरिंग का एक उद्देश्य यह होता है
कि आपके पास सुनाने के लिए एक दमदार कहानी हो।
ऐसा दिखाने के लिए कि वह पैसा किसी वैध स्रोत से आया है।
और भूमि-भवन उनमें से सबसे आसान स्रोत है।
पहला काम जो करना है, वह है एक कंपनी तैयार करना,
जिसके नाम में वह भूमि-भवन होगा।
साइप्रस में तकरीबन 2,000 वकील हैं
और वे ऐसी कंपनी तैयार कर सकते हैं
जो आपके मकान की, या फिर आपकी सम्पत्ति की मालिक बन जाएगी।
और, इस तरह से, अगर बाद में कोई आपकी सम्पत्ति को देखे,
तो किसी को यह पता भी नहीं चलेगा कि वह आपकी है।
भूमि-भवन के लिए नकद दे सकते हैं,
और जब आप उसे बेचने जाएँ,
तो आप बता पाएँगे कि आपको वह पैसा कहाँ से मिला।
"नहीं, नशीली दवाओं के लेन-देन से नहीं, भूमि-भवन से मिला है।"
-अच्छा। तो, मुझे कोई वकील ढूँढ़ना होगा। -हाँ।
कई पुश्तों वाली यांगू कानून फ़र्म की खासियत है
विदेशियों के लिए कंपनियाँ खड़ा करना।
उनका काफ़ी नाम है, और नए नियमों से अच्छी तरह परिचित हैं।
और शायद इसी वजह से, वह साइप्रस की एकमात्र फ़र्म है
जिसने मुझे कैमरे लाने की इजाज़त दी, ताकि देखूँ कि वे कारोबार करते कैसे हैं।
उन्होंने न सिर्फ़ मेरे लिए दफ़्तर खोलने की मेहरबानी की,
बल्कि अपनी रसोई भी खोली।
यह तो बहुत ही अद्भुत है।
यह बहुत ही...
साइप्रस की मेहमाननवाज़ी है।
...आम बात है, हम साथ मिलकर दोपहर का खाना खाते हैं।
क्रिस यांगू वकील
यह लंच आम बात है? आप रोज़ ऐसे खाते हैं?
अगर मैं हर रोज़ इस तरह से खाना खाता, तो पहले कुछ घंटे सोता,
फिर काम पर लौटता।
कुछ हफ़्ते साइप्रस में काटिए, आपको आदत पड़ जाएगी।
अच्छा?
आप लोग, ज़्यादातर, किस तरह का कानूनी काम करते हैं?
निजी रूप से, मैं कंपनियों का काम-काज संभालता हूँ।
वेंगेलिस लेखाकार ऑडिटर है
और नैटली यहाँ की प्रबंधक है।
साइप्रस में कोई भी कच्चा माल नहीं है।
कोई उद्योग नहीं। कोई खेती-बाड़ी नहीं।
तभी, हमने वकील, लेखाकार, बैंकर लोगों को तैयार किया है।
और वे लोग साइप्रस से बाहर कारोबार तलाशने की कोशिश करते हैं।
जॉर्ज और उनका परिवार इस बात के लिए तैयार हुए हैं
जॉर्ज यांगू प्रबंध भागीदार
कि मुझे मेरी कंपनी शुरू करने की प्रक्रिया समझाएँगे।
मैं यह देखने के लिए उत्सुक हूँ कि नए नियम कितने लचीले हैं।
तो, अपनी कंपनी के लिए आपके दिमाग में कोई खास नाम है?
नैटली गुरेगियन प्रबंधक
सवाल अच्छा है।
द 69 ब्रदर्स।
-द 69... बड़ा दिलचस्प नाम है। -अच्छा। हाँ।
-बहुत ही विशिष्ट। -आपको पसंद आया?
-बहुत ही विशिष्ट है। -इन्हें "69 ब्रदर्स" पसंद आया।
बहुत ही विशिष्ट है।
-बड़ा ही विशिष्ट। -विशिष्ट।
तो अब हमें कंपनियों के रजिस्ट्रार के लेखों में ढूँढ़ना होगा।
अच्छा, तो यह गूगल पर "69 ब्रदर्स" ढूँढ़ रही हैं?
और यह ढूँढ़ रही है कि इससे मिलता-जुलता कोई और नाम है या नहीं।
दरअसल, "69 ब्रदर्स" के नाम पर
कोई कंपनी पंजीकृत नहीं हुई है।
-अच्छा। -तो, नाम को लेकर कोई दिक्कत नहीं है।
-आप शुरू कर सकते हैं। -यह अच्छा संकेत है।
पर शेल कंपनियाँ भी हैं, जो पहले से मौजूद हैं।
और अगर आप हमारे नॉमिनी अफ़सर इस्तेमाल करना चाहते हैं...
-हाँ। -...यानि हमारे निदेशक, शेयरहोल्डर,
तो फिर हम पंजीकरण वाले हिस्से से आगे बढ़ सकते हैं
और आप पहले से तैयार शेल कंपनी खरीद सकते हैं।
इस बारे में जानना चाहूँगा।
-अच्छा, मैंने लिस्ट का प्रिंट निकाला है। -हाँ।
ये हमारी वे कंपनियाँ हैं...
-अच्छा। -...जिनका ढाँचा पहले से तैयार है।
लोग इस ढाँचे का इस्तेमाल करेंगे
क्योंकि यह जानकारी आम जनता को उपलब्ध नहीं है।
-तो, आपका नाम कहीं नहीं आएगा। -अच्छा।
साइप्रस में इस तरह के ढाँचे का इस्तेमाल होता है।
वाह। अच्छा, तो अगर मैं इनमें से एक चुनता हूँ,
तो खर्च कितना पड़ेगा और कितनी जल्दी काम शुरू किया जा सकता है?
तो, खर्चे की बात करने से पहले,
हमें एक प्रश्नमाला भरनी होगी।
अच्छा, तो आप कौन से इलाके में कंपनी खड़ी करना चाहते हैं?
मेरा अनुमान है...
-"अनुमान" अच्छा तरीका नहीं शुरुआत करने का। -सही कहा।
मैं ज़रा... अच्छा।
तो, आम तौर पर किन वजहों से लोग कंपनियाँ खड़ी करते हैं?
-व्यापारिक गतिविधियों के लिए... -अच्छा।
या फिर कोई परामर्श कंपनी।
मुझे लगता है परामर्श कंपनी
-सही रहेगी। -हाँ, यह ठीक रहेगी...
-परामर्श। -ठीक है।
अब, हमें यह देखना होगा कि क्या आप
राजनैतिक रूप से अनावृत लोगों की श्रेणी में आएँगे।
मैंने कुछ सालों तक अमरीकी राजनीति में काम किया है।
कोई बड़ी बात नहीं।
तो क्या इसका यह मतलब हुआ कि मैं राजनैतिक रूप से अनावृत हूँ?
हाँ, आप लोगों पर असर डाल सकते हैं।
या फिर आप आम बाज़ार पर या फिर कारोबार पर असर डाल सकते हैं।
तो, आमतौर पर, आपको इसी श्रेणी में होना चाहिए।
अच्छा।
और आपका व्यक्तिगत आर्थिक अनुभव?
आप हमें इस बारे में थोड़ा-बहुत बताएँगे कि आपको यह पैसा कहाँ से मिला
और खासकर किन गतिविधियों से?
वह आसमान से टपका।
तो, कैल, मैं आपको यह बताना चाहता हूँ...
कि यह बात संदेहजनक लगती है।
हमें ऐसा कोई ग्राहक नहीं चाहिए
जिसका मनी लॉन्डरिंग से कोई लेन-देन हो।
अच्छा, तो मैंने जैसा सोचा था, उससे थोड़ा ज़्यादा पेचीदा है।
कई लोगों का यह मानना है कि साइप्रस में
-कंपनी खड़ी करना बड़ा आसान है... -हाँ।
...पर 2012, 2013 में हालात कुछ बदल गए,
जहाँ आर्थिक संकटकाल के दौरान, बैंकिग क्षेत्र पूरी तरह से तबाह हो गया।
-अच्छा। -अब हमें कुछ नियमों का पालन करना होगा।
अब सब कुछ को लेकर काफ़ी सख्ती है।
कुछ तो गलत लग रहा है।
इसलिए नहीं कि मेरे चलते, किसी वकील ने टीवी पर "69 ब्रदर्स" कहा।
इस कानून फ़र्म का कहना है कि अपने दस लाख डॉलर को सफ़ेद बनाने के लिए,
मैं पहले कदम भी नहीं उठा सकता।
पर बाकियों का कहना है कि अभी भी दो नंबर का पैसा साइप्रस में
भारी मात्रा में पाया जाता है।
मुझे पता लगाना होगा कि 2013 के संकटकाल के दौरान ऐसा क्या हुआ था
जिससे सब कुछ बदल गया।
और उसके लिए, मुझे ऐसे किसी की ज़रूरत है जिसने अंदर रहकर सब कुछ देखा हो।
पानिकोस डेमीट्रियाडिस सेंट्रल बैंक ऑफ़ साइप्रस के पूर्व गवर्नर हैं,
जो आगे चलकर खबरी बने।
मेरा बड़ा मन है कि उनसे मिलकर पता करूँ कि वह क्या-क्या जानते हैं,
पर वह अब यहाँ नहीं रहते।
लंदन यू.के.
तो, ऐसा है कि जब आप दुनिया की सबसे बड़ी लॉन्डरिंग अर्थनीति में रहते हुए,
मनी लॉन्डरिंग का मुकाबला करते हैं,
सरकार द्वारा कड़ी निंदा के बाद, सेंट्रल बैंक ऑफ़ साइप्रस प्रमुख का इस्तीफ़ा
आपको मारने की धमकियाँ दी जाती हैं
और आपको अपने परिवार को देश से बाहर निकालना पड़ता है।
सेंट पैनक्रस इंटरनेशनल
यह जगह कमाल की है।
यह मेरा यूरोप में प्रवेशद्वार है।
यह स्टेशन, या फिर बार?
पानिकोस डेमीट्रियाडिस सेंट्रल बैंक ऑफ़ साइप्रस के पूर्व गवर्नर
-स्टेशन। कमाल का है। -क्या यह असली है?
-अगर इसे दबा दिया तो वे... -मैंने कभी नहीं किया।
-कभी करके नहीं देखा? -कभी करके नहीं देखा।
आपने करके देखा है?
यह तो बड़ी जल्दी आ गए।
-कैसे हैं, जनाब? -यह तो कमाल हो गया।
-वैसे, चीयर्स। -चीयर्स।
साइप्रस को ऐसी जगह माना गया है
जहाँ लोग सूटकेस में भरके पैसा ला सकते हैं...
-हाँ। -...और कोई उनसे कुछ नहीं पूछेगा।
आप एक कंपनी खड़ी कर सकते हैं।
कोई इससे ज़्यादा नहीं पूछेगा, "हमें थोड़े पैसे दीजिए,
"और यह लीजिए आपका बोर्ड, ये रहे आपके शेयरहोल्डर।"
-ऐसा पहले हुआ करता था, शायद। -अच्छा।
ऐसे पहले हुआ करता था कि लोग ऐसा कर सकते हैं।
पर संकटकाल के चलते, उसमें काफ़ी सख्ती आई है।
मिसाल के तौर पर, साइप्रस में मामूली कानून फ़र्म
कानून तोड़ने के बारे सोचेंगी भी नहीं।
-अब? अच्छा। -अब।
पर मुझे लगता है, वे सब बातें ही, 2012-2013 के संकटकाल की वजह थीं।
याद है 2008 और 2009 में, संयुक्त राज्य में क्या हुआ था
जब बड़े-बड़े बैंक फेल हो गए थे और सरकार ने उनके लिए ज़मानत दी?
इस पर एक फ़िल्म भी बनी थी, जो ऑस्कर के लिए नामित हुई थी।
द बिग शॉर्ट
आने वाले दिनों में, सरकार 125 अरब डॉलर के
यूएस बैंक शेयर खरीदेगी।
यह एक तरह का निवेश है।
वही चीज़ 2013 में, साइप्रस में भी हुई।
फ़र्क इतना था, कि साइप्रस में दो नंबर का विदेशी पैसा इतना ज़्यादा था,
कि उसकी बैंकिंग प्रणाली उसकी अर्थव्यवस्था से 10 गुना बड़ी थी।
बैंकों की ज़मानत का खर्च उठाने की हिम्मत उस देश में नहीं थी।
इसलिए जो देखने को मिला वह यह था कि सरकार के बजाय निवेशक खर्च उठाएँगे।
बैंकों ने अपने सबसे बड़े जमाकर्ताओं के खातों का 10 प्रतिशत हिस्सा ज़ब्त कर लिया।
बदले में, वे खातेदार बैंकों के आंशिक मालिक बन गए।
नए शेयरहोल्डर वे जमाकर्ता हैं
जिनकी जमा पूँजी को शेयरों में बदल दिया गया है।
अच्छा।
दिलचस्प बात यह है कि इसका असर सिर्फ़ 100,000 यूरो से बड़ी जमा पूँजी पर हुआ।
तो, निवेशकों ने जो खर्च उठाया, उसका असर सिर्फ़ चार प्रतिशत जमाकर्ताओं पर हुआ।
तो, वे चार प्रतिशत थे कौन?
रूसी और यूक्रेनियन कुलीन वर्ग के लोग।
बाप रे, अच्छा।
ऐसा था कि यह पता लगाना बहुत मुश्किल था
कि प्रणाली में कितना रूसी और यूक्रेनियन पैसा है...
-अच्छा। -...बैंकों की गोपनीयता की वजह से।
निवेशकों ने जो खर्च उठाया, उससे हमें पता चला
कि उसमें से 50 प्रतिशत पैसा रूसियों का था।
जैसे कि विक्टर वेक्सेलवर्ग, जो माना जाता है कि मिस्टर पुटिन के बहुत करीब है।
उनका नाम यूएस प्रतिबंध सूची में शामिल है।
अच्छा। फिर तो यह मुश्किल वाली बात लगती है।
हाँ।
बहुत-बहुत शुक्रिया।
इसके बाद, क्या उन
चार प्रतिशत लोगों का बैंकों पर कोई अधिकार था?
हाँ, बिलकुल। मतलब, शेयरहोल्डर ही यह तय करते हैं
कि बोर्ड में कौन-कौन शामिल होगा।
और फिर वही लोग बैंकों की नीतियाँ बनाते हैं, सारे फ़ैसले लेते है?
बिलकुल।
लोग बैंकों को इस तरह से प्रभावित क्यों करना चाहते हैं?
ऐसा हो सकता है कि बैंकों को अंदर ही अंदर लूटा जा सकता है।
अगर किसी का बैंक पर अधिकार होगा, तो वह उसकी सम्पत्ति लूट सकता है।
और फिर कर से बचने का भी तरीका निकल सकता है।
देखा जाए तो, भष्टाचार के लिए एकदम सही जगह है।
आखिरकार, जब बैंक ऑफ़ साइप्रस को अतिरिक्त पूँजी की ज़रूरत पड़ी,
तो बैंक ने विल्बर रॉस को बुलाया, निवेशकों के एक दल का नेतृत्व करने के लिए।
-माफ़ कीजिए, फिर से कहिए। -विल्बर रॉस।
-विल्बर रॉस, यूएस वाणिज्य अध्यक्ष। -आपके मौजूदा... बिलकुल।
-हमारे वाणिज्य अध्यक्ष, विल्बर रॉस? -बिलकुल।
विल्बर रॉस, मौजूदा यूएस वाणिज्य सचिव?
बिलकुल।
और मुझे लगता है, 2014 में, वह बैंक के उपाध्यक्ष बने।
विल्बर रॉस कुछ वक्त पहले तक बोर्ड में शामिल थे।
जब वह वाणिज्य सचिव बने, तो उन्होंने अपनी वह जगह छोड़ दी।
फिर भी, दो महत्वपूर्ण शेयरहोल्डर,
एक था राजनैतिक रूप से अनावृत अमरीकी,
और दूसरा राजनैतिक रूप से बहुत ही अनावृत रूसी।
आपने मुझे जो बताया, उसके लिए मुझे बोतल मंगवानी पड़ेगी।
सच में अब उतनी चौकसी नहीं रखी जाती है?
अलग-अलग लोगों के लिए नियम अलग-अलग हैं, है ना?
तो, कुछ लोग नियमों को तोड़-मरोड़ सकते हैं,
और बड़े और ताकतवर लोगों के फ़ायदे के लिए।
और यह बात सिर्फ़ साइप्रस के लिए नहीं, पूरी दुनिया के लिए बहुत बड़ा खतरा है।
हर जगह के लिए खतरे वाली बात है, मेरे हिसाब से।
यूरोप के लिए, संयुक्त राज्य के लिए।
जब मेरे जैसे बेवकूफ़ दल लाख डॉलर सफ़ेद करने की कोशिश करते हैं,
तब दुनिया भर में,
साइप्रस जैसे नियम तहकीकात पर उतर आते हैं।
पर जो बड़ी आसामियाँ होती हैं, जिनके पास कुछेक अरब होते हैं,
अगर बैंक आपके हाथ में हो तो, दो नंबर के पैसे को सफ़ेद करना आसान होता है।
गैरकानूनी संदिग्ध अर्थव्यवस्था में से, आज तक इतना पैसा नहीं गुज़रा होगा।
पर वह पैसा एक बहुत ही छोटे और पैसे वाले समूह के पास है।
मनी लॉन्डरिंग को गणित के पर्चे में नकल करना समझिए।
किसी न किसी तरीके से चालाकी करके, आपको जवाब मिल जाते हैं
और उसे आप अपनी मेहनत बताकर आगे पेश करते हैं।
नकल कोई भी कर सकता था,
अगर वह अपना सुस्त, गणित से दूर भागने वाला दिमाग लगाए।
हाथों पर फ़ार्मूले लिखना, टोपी में जवाब छुपाकर लाना,
बगल के तेज़ बच्चे के साथ छेड़छाड़ करके उससे नकल उतारना।
पर दुनिया भर में,
स्कूलों ने नकल करने के इन तरीकों को पकड़ा
और उनकी छानबीन की।
मनी लॉन्डरिंग के सुधारों की तरह
जो पिछले कुछ दशकों में, दुनिया भर में लागू किए गए हैं।
1986 - द मनी लॉन्डरिंग कंट्रोल एक्ट 1989 - द फ़ाइनैंशियल एक्शन टास्क फ़ोर्स
1990 - फ़िनसेन - 1998 - द इंटरनेशनल मनी लॉन्डरिंग इन्फ़ॉरमेशन नेटवर्क
2001 - द इंटरनेशनल मॉनीटरी फ़ंड 2001 - द यूएसए पैट्रियट एक्ट
तौबा-तौबा! ये तो काफ़ी सारे सुधार हुए।
इन छोटे-मोटे भ्रष्ट बेवकूफ़ों के लिए नकल उतारना मुश्किल हो गया।
अब जो लोग नकल करने से और मनी लॉन्डरिंग से बचकर निकल सकते हैं,
ये वे लोग हैं जिनके संपर्क होते हैं, जिनके पास पैसा हो, और जिन्हें
गुपचुप रास्तों की जानकारी हो।
क्या हाल है, कमीनो? क्या यह ग्रिफ़िन हाल है?
बिलकुल। मेरे पिता का नाम ग्रिफ़िन हैं।
अमीर कमीना
तो अब, जब परीक्षा देने का वक्त होता है...
यह क्या परीक्षा का वक्त है?
ओए, टीचर। यहाँ आओ।
अच्छे लग रहे हैं।
मेरे पापा की पार्टी के लिए काफ़ी कसरत कर रहे हो?
हाँ।
पेट की माँसपेशियाँ तो दिखाओ।
इसके संबंधों और बेशुमार दौलत के चलते, मैं अपना मुँह घुमा लेता हूँ,
जहाँ दूसरी तरफ़ मुझे सच में इनकार होगा।
कोई मुझे घसीटकर आचार समिति के सामने ले जाए और कहे कि बच्चों को नकल करने में
मदद करता हूँ, तो मैं कहूँगा,
"बिलकुल नहीं। मैं तो बस उस छात्र को अपना शरीर दिखा रहा था।"
और यही चीज़ अरबपति और कुलीन वर्ग वाले कर रहे हैं।
इस जैसे अमीर, मिले हुए दिलकश लोग
नकल उतारते हैं और फिर आगे उनके और संबंध बनते हैं
जिससे वे और अमीर बन जाते हैं।
कभी सोचा है कि सबसे संदेहपूर्ण अमीर बच्चे
आगे क्यों बढ़ जाते हैं, बावजूद अपने निडर बेवकूफ़ी वाले रवैये के?
आपके सामने मनी लॉन्डरिंग से जुड़ा एक सवाल रखता हूँ।
ऐसे कानून जोड़ो जिनका असर छोटे-मोटे अपराधियों पर हो,
बड़े-बड़े अपराधियों और बैंकों के मालिकों पर से चौकसी घटा दो,
उसके बाद सम्पत्ति को उनके दोस्तों में बाँट दो।
क्या बचता है?
ग्रिफ़िन के घर पर पार्टी।
नफ़रत है अपने आप से।
न्यू यॉर्क
अगर मनी लॉन्डरिंग बड़े-बड़े आसामियों तक सीमित रहने वाली विलासिता है,
तो मुझे एक असली विशेषज्ञ से मिलना है।
फ़ीलिक्स सेटर ने कुछ संदेहयुक्त लोगों के साथ
संदेहपूर्ण कारोबार किए हैं,
साथ ही सरकारी संबंधों वाले इज़्ज़तदार कारोबार भी किए हैं।
उन्होंने रूसी माफ़िया के लिए धोखा किया,
और जॉर्ज डब्ल्यू. बुश और कॉलेन पावल की हत्या की
साज़िशों को विफल करने में मदद की।
मनी लॉन्डरिंग करके बेशुमार दौलत भी कमाई।
तो, शायद उन्हें पता हो कि मेरे जैसा छोटा आसामी छोटी रकम को कैसे साफ़ कर सकता है।
-अब आप ऊपर जा सकते हैं। -शुक्रिया।
आप वाकई में दुनिया के सबसे दिलचस्प इंसान हैं।
मुझे शायद एक टकीला वगैरह पेश करनी चाहिए।
क्या आपको टकीला पसंद है?
नहीं, मार्गरीटा,
पर अब मुझे मजबूरन वह प्लास्टिक के कप में से पीनी पड़ती है।
फ़ीलिक्स ने पेशे की शुरुआत में, मार्गरीटा ग्लास से एक बंदे को घायल किया था।
और वह उनके रोमांच की बस शुरुआत थी।
मैं दुबई गया था, यह पता करने
फ़ीलिक्स सेटर - भूमि-भवन डेवलपर, पूर्व बार लड़ाकू, पूर्व जवाहरात की तस्करी करने वाला
बिन लादेन की तलाश करने वाला-सीआईए में काम करने वाला, पूर्व मनी लॉन्डरिंग करने वाला
कि अल-कायदा उनके ज़रिए मनी लॉन्डरिंग कैसे कर रहा है।
और उसी वक्त मैंने बिन लादेन को तलाशने का काम शुरू किया।
शुक्रवार को सेनेट इंटेल में, सेनेटर फ़ाइनस्टीन के सामने बयान दे रहा हूँ।
अपने हीरों को छुपाने के लिए, अंडकोष से अच्छी कोई जगह नहीं।
आपके... मतलब, उन्हें बस नीचे घुसा देना होता है?
उन्हें ठीक अपने अंडकोष के नीचे घुसाना होता है।
यह तो बड़ी अद्भुत बात है।
वॉल स्ट्रीट में मैं काफ़ी सफल रहा।
मार्गरीटा वाले किस्से पर आकर, वह बुरी तरह से खत्म हो गया।
जिस बंदे के साथ मेरी लड़ाई हुई थी, वह इल्ज़ामों को वापस लेना चाहता था,
पर ज़िले के अटर्नी इस बात पर राज़ी नहीं थे।
इसलिए, हमला करने के लिए, मैं अपराधी साबित हुआ।
वकील को अपील के लिए 100,000 चाहिए थे, मेरे यहाँ एक बच्चा होने वाला था,
मेरे पास बिलकुल पैसा नहीं था, उसी तरह मैंने
वॉल स्ट्रीट के अंधेरे में रहकर शुरुआत की।
गैरकानूनी तौर पर, मैं काफ़ी पैसा कमा रहा था।
और उसे कानूनी बनाना ज़रूरी था।
पर उस वक्त,
-मेरा मनी लॉन्डरिंग का वक्त निकल चुका था। -अच्छा।
पिछले 20 सालों से मैं ऐसा करने का नतीजा भुगत रहा हूँ।
देश की जो भी तीन अक्षरों वाली एजेंसियाँ हैं, मैंने उनके साथ काम किया है...
और उन्हें हर एक कदम दिखाया है, कि यह कैसे होता है।
वे मेरे पास आते हैं, मुझसे पूछते हैं।
इसलिए, मनी लॉन्डरिंग रोकने में, सम्पत्ति की चोरी में,
और ऐसे बाकी कामों में, उनकी मदद करता हूँ।
क्या ऐसा कुछ भी है जो मनी लॉन्डरिंग रोकने के लिए,
पूरे देश को मिलकर करना चाहिए?
हाँ। पर सच्चाई यह है कि हम मनी लॉन्डरिंग रोकने की कोशिश कर सकते हैं,
पर पूरी तरह उसे रोक नहीं सकते।
क्योंकि मनी लॉन्डरिंग रोकने के लिए जिस तरह की
रोक लगाने की ज़रूरत होगी,
वह आर्थिक प्रणाली को इस हद तक दबाकर रख देगी कि वह ठप्प ही हो जाएगी।
पैसे का खुला लेन-देन, कारोबार,
कहीं से भी चीज़ें खरीदने की सहूलियत।
जितना आसान कारोबार चलाना होता है, उतना ही आसान मनी लॉन्डरिंग करना होता है।
दिलचस्प बात है।
इसी वजह से मनी लॉन्डरिंग हमेशा रहेगी।
तो, सबसे ऊपर की जगहें क्या-क्या हैं जहाँ इस वक्त मनी लॉन्डरिंग की जा सकती है?
वे कौन सी जगहें हैं जहाँ उसे आसानी से किया जा सकता है?
सबसे मज़ेदार बात यह है कि मनी लॉन्डरिंग का ज़्यादातर पैसा
अमरीका में आता-जाता है।
बाप रे, अच्छा।
तो जितने भी देश अमरीका से नफ़रत करते हैं, वे अपना पैसा अमरीका में ही रखना चाहते हैं
क्योंकि वह पूरी तरह से सुरक्षित है, और कोई उसे उनसे नहीं छीनेगा,
जब तक वे कुछ गलत करते हुए पकड़े नहीं जाते।
इसी लिए यहाँ पर गाड़ियाँ, मकान, घर खरीदना चाहते हैं।
इसलिए, मनी लॉन्डरिंग में हम एक नंबर पर हैं।
हे भगवान!
और संयुक्त राज्य में, मनी लॉन्डरिंग मुख्य रूप से
डेलवेयर में होती है।
लोग मनी लॉन्डरिंग डेलवेयर में ही क्यों करते हैं?
डेलवेयर के नियम, किसी और जगह के मुकाबले, सबसे ज़्यादा निगम-मैत्रीपूर्ण हैं।
और उसी वजह से ज़्यादातर सार्वजनिक कारोबार वाली कंपनियाँ
डेलवेयर के शेयर बाज़ार की सूची में शामिल हैं।
इसलिए, मनी लॉन्डरिंग के लिए लोग वहीं जाएँगे।
मतलब, मैं अभी फ़ोन घुमा सकता हूँ
और अगले 30 सेकेंड में,
डेलवेयर की एक कंपनी, कारोबार करने के लिए तैयार हो चुकी होगी।
-बाप रे! -हाँ।
डेलवेयर प्रथम राज्य
डेलवेयर, संविधान को अंगीकार करने वाला प्रथम राज्य।
डेलवेयर में कारोबार की इतनी समझ है,
कि उसका लोकप्रिय नाम "प्रथम राज्य" भी
इस बात की शेखी बघारता है कि वहाँ कागज़ी कार्रवाई कितनी जल्दी होती है।
अनोखे, नशे की तस्करी वाले, फ़रारी चलाने वाले पैसे को मामूली, घिसे-पिटे
फ़ोर्ड फ़िएस्टा वाले पैसे में बदलने के लिए इससे अच्छी जगह और क्या होगी?
डेलवेयर मनी लॉन्डरिंग का राज्य है।
साइप्रस में शेल निगम शुरू करने के लिए मैंने बड़ी मशक्कत की,
पर डेलवेयर में, यह बहुत ही आसान है।
और मुझे डेलवेयर जाने की ज़रूरत भी नहीं।
बस इंटरनेट पर जाकर, कुछेक प्रश्नों का जवाब दिया,
और अपनी कंपनी का नाम रख दिया।
साइप्रस की तरह, डेलवेयर एक छोटा सा राज्य है
और यहाँ की अर्थव्यवस्था भी खास विविध नहीं।
तो, सरकार की तरफ़ से पूरे देश में, इस राज्य में
निगम खड़ा करना सबसे आसान है।
और अगर आप वहाँ रहते नहीं, तो डेलवेयर राज्य का
कर भी भरने की ज़रूरत नहीं है।
जो एकदम सही है, क्योंकि मैंने रहने के लिए कुछ और सोचकर रखा है।
पर, सबसे पहले, मुझे और काफ़ी सारे पैसे की ज़रूरत होगी।
हे भगवान!
उसके बाद, मैं वापस साइप्रस जाऊँगा
और बैंकों के इतने शेयर खरीदूँगा कि शेयरहोल्डर बन सकूँ।
उसके बाद तो सब आसान है।
मुझे बस सही सरकारी अफ़सर को घूस खिलानी है...
कृपया प्रतीक्षा करें
और मैं अपने ताज़ा-ताज़ा बदले गए पैसे से एक बड़ा सा घर लेकर
द्वीप के विलासिता भूमि-भवन बाज़ार का पूरा-पूरा फ़ायदा उठा सकता हूँ।
क्या कमाल का नज़ारा है।
जिस बात पर हमारे वकीलों ने ज़ोर देने को कहा है, उसी को लेकर मैं यहाँ आया हूँ
कि यह पूरी तरह से वैध भूमि-भवन एजेंसी है
जो जानबूझकर किसी मनी लॉन्डरिंग वाले को घर नहीं बेचेगी।
मैं यह घर खरीदना चाहूँगा।
हम इसे किसी कंपनी के ज़रिए कर सकते हैं ताकि किसी को खबर न हो?
हाँ, हाँ। आप यहाँ हस्ताक्षर कर दीजिए।
अब, मुझे बस किसी का इंतज़ार करना है जो मेरे साथ आकर मेरे लिए यह घर खरीदेगा,
जो मुझे मर्ज़ी मुताबिक खर्च करने के लिए साफ़ किया पैसा देगा।
बाप रे, ये तो काफ़ी सारे सुधार हैं।
...86।
2018।
हिसाब लगाइए।
मैं लगा सकता हूँ।
20... 30...
नामुमकिन।
अपनी परीक्षा दो।